Diari Oficial de la Generalitat Valenciana


Sumari del DOGV 3688, del 15-02-2000 (2000/971)

Rotlle d’apel·lació número 347/1999. Cèdula de notificació.
-----------------------------------------------------------

### Dades del document

Número de DOGV
:   3688

Data del DOGV
:   15-02-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/971


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 347/1999. Cèdula de notificació. [2000/F971]
  
Román Rodríguez de Albaladejo, secretari judicial de la Secció Novena de l'Audiència Provincial de València, per mitjà d'aquest edicte, faig saber:
  
Que en virtut del que s'ha acordat per resolució del dia de la data, dictada en el rotlle d'apel·lació número 347/1999, que prové del judici de menor quantia número 53/1998, del Jutjat de Primera Instància número 6 de Gandia, s'ha acordat notificar a l'apel·lada incompareguda en la present alçada, que es dirà al final, la sentència dictada en el rotlle esmentat, que té l'encapçalament i la decisió següents:
  
«Encapçalament
  
Audiència Provincial de València
  
Secció Novena
  
Sentència número 12/2000
  
- President: José Martínez Fernández
  
- Magistrats:
  
· M.ª Carmen Escrig Orenga
  
· M.ª Antonia Gaitón Redondo
  
València, 15 de gener de 2000
  
La Secció Novena de l'Audiència Provincial de València, sent-ne ponent la magistrada M.ª Carmen Escrig Orenga, ha vist el present rotlle d'apel·lació número 347/1999, que prové de les actuacions de judici de menor quantia, promogudes davant del Jutjat de Primera Instància número 6 dels de Gandia, amb el número 53/1998, entre les parts; d'una, com a demandats-apel·lants, el senyor Ángel Tormo Martí i el senyor Vicente Gadea Borrás, representats pel procurador dels tribunals Francisco Real Marqués, i d'altra, com a demandant-apel·lat, la comunitat de propietaris de l'edifici situat al carrer de Barcelona, 3, de Gandia, representat per la procuradora dels tribunals Natividad Saiz Aparicio, com a demandats-apel·lats i adherits a l'apel·lació el senyor Javier Signes Orovay i el senyor Jaime Úbeda Moncho, representats per la procuradora Celia Sin Sánchez, i com a demandat-apel·lat Barrantes y Sapena, SL, incompareguda en l'alçada, sobre acció de l'article 1.591 del Codi Civil, en virtut del recurs d'apel·lació interposat pels demandats senyor Ángel Tormo Martí i senyor Vicente Gadea Borrás.
  
Decisió
  
Desestimem el recurs d'apel·lació interposat per la representació del senyor Ángel Tormo Martí i el senyor Vicente Gadea Borrás, així com el formulat per via d'adhesió pel senyor Javier Signes Orovay i el senyor Jaime Úbeda Moncho contra la sentència de data 8 de març de 1999 dictada en les actuacions número 53/1998 del Jutjat de Primera Instància número 6 de Gandia, la qual confirmem, amb la precisió que la condemna comprén l'esmena de les deficiències que presenten les distintes parts que se citaran, i haurà d'executar-se conforme al que s'ha projectat o de la manera més acorde perquè tinguen el mateix efecte que el que en el seu moment es va projectar, excepte en aquells aspectes en què el projecte siga erroni; en aquest cas haurà d'executar-se superant tals errors. Aquestes parts són:
  
a) El terrat transitable i el no transitable.
  
b) El revestiment de les parets mitgeres de l'edifici.
  
c) Les cambres interiors de façanes i mitgeres.
  
d) La solera del soterrani.
  
e) La xarxa de sanejament.
  
f) El mur cortina i el tancament de buits de finestres.
  
Les costes d'aquesta alçada seran satisfetes per meitat entre la part apel·lant i la part adherida al recurs».
  
I perquè el que s'ha acordat es complisca i valga de notificació a l'apel·lada incompareguda en aquesta alçada, Barrantes y Sapena, SL, amb la fixació prèvia d'aquest edicte al tauler d'anuncis d'aquesta Secció Novena i la seua publicació en el Diari Oficial de la Generalitat Valenciana, lliure i expedisc aquest edicte.